kardosdrur/scandi-wiki huggingface dataset:
Christian Cederfeld de Simonsen (politiker)

Hans Christian Joachim Cederfeld de Simonsen (født 24. september 1817 i Odense, død 24. juli 1906) var en dansk amtmand og politiker, far til H.C.F.W. Cederfeld de Simonsen.

Christian Cederfeld de Simonsen blev født i Odense 24. september 1817 som søn af stiftamtmand Hans Vilhelm Cederfeld de Simonsen. Noget over et halvt år efter, at han var blevet student, succederede han (5. maj 1836) i besiddelsen af Stamhuset Erholm og Søndergårde på Fyn. Han fortsatte imidlertid studeringerne og blev i 1840 juridisk kandidat. Året efter ansattes han i Rentekammeret, hvor han forblev til 1848; kammerjunker blev han 1841. Cederfeld de Simonsen deltog derefter som kongevalgt medlem i den grundlovgivende Rigsforsamlings arbejder. Efter at han i 1855-56 havde været konstitueret stiftamtmand over Fyens Stift, var han fra 1856-1867 amtmand over Svendborg Amt. I 1878-1886 var han fra 6. Landstingskreds valgt til Landstinget, og han havde i en del af denne periode sæde i Rigsretten. Han blev i 1851 kammerherre og i 1888 Kommandør af Dannebrog.

Cederfeld de Simonsen har ikke hørt til forgrundsfigurerne i vort offentlige liv, men hans solide dygtighed og sympatiske personlighed have givet ham en smuk position både på hans embedsbane og i hans politiske virksomhed. Han ægtede 6. juni 1857 Marie Charlotte Frederikke Uldall (f. 1837), datter af etatsråd, fysikus Uldall i Holbæk og Elisabeth Johanne Sophie f. Sick.

Kilder 
 M.P. Friis, "Cederfeld de Simonsen, Hans Christian Joachim", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

Christian 1
Amtmænd fra Danmark
Jurister fra Danmark
Godsejere fra Danmark
Landstingsmedlemmer i 1870'erne
Landstingsmedlemmer i 1880'erne
Personer fra Odense
Landstingsmedlemmer fra Højre (1881-1915)
Medlemmer af Den Grundlovgivende Rigsforsamling
Kommandører af Dannebrog
Personer i Dansk Biografisk Leksikon
Kammerherrer fra Danmark
Medlemmer af Rigsretten
Rechberg (bjerg)

Rechberg er et 707 meter højt bjerg syd for Schwäbisch Gmünd beliggende ved den nordlige udkant af Schwäbische Alb. Sammen med de mod syd liggende Stuifen og den mod vest liggende Hohenstaufen danner deres silhuet gruppen drei Kaiserberge. Siden 1979 har Rechberg været et statanerkend rekreationsområde.

Plateauet på toppen krones af den barokke valfartskirke Sankt Mariakirke . Den blev bygget i 1686-1688 af grev Bernhard Bero von Rechberg. Allerede i det 15. århundrede var Rechberg mål for valfarter.

På den vestlige skulder af bjerget ligger omkring 100 meter lavere ruiner af Hohenrechberg, bygget af stauferne og var stamborg for de senere Grever von Rechberg (nævnt første gang 1179) og var det historiske såvel som det administrative centrum i deres besiddelser.

Rechberg ligger ved bebyggelsen Rechberg, der er en del af Schwäbisch Gmünd

Literatur 
 Rechberg – Ein Heimatbuch: Ortschronik Rechberg, Stadtteil von Schwäbisch Gmünd. Einhorn-Verlag, Schwäbisch Gmünd 2004, .

Bjerge i Baden-Württemberg
Pete La Roca

Pete La Roca (født Peter Sims 7. april 1938 i New York, USA - 19. november 2012) var en amerikansk jazztrommeslager. 

La Roca kom frem på jazz scenen i USA i Begyndelsen af 60 ´erne. Han spillede bl.a. I pianisten Steve Kuhn´s trio, og indspillede pladen Basra i 1964 i eget navn, med bl.a. Joe Henderson på saxofon. 

Spillede med op gennem 60 ´erne med Art Farmer, John Coltrane, Sonny Rollins, Jackie Mclean, Slide Hampton, Charles Lloyd, Chick Corea og Paul Bley.

I 1968 droppede han ud af musikbrancen, og blev advokat. han vendte tilbage i 1979, og har kun indspillet pladen SwingTime I sit eget navn Siden.

Diskografi
 Basra
 Turkish Women at the Bath
 Swingtime

Eksterne links og kilder 
 Pete La Roca på drummmerworld.com
 Necrolog

Trommeslagere fra USA
Jazzmusikere fra USA
Personer fra New York
Hans Wilhelm Cederfeld de Simonsen

Hans Wilhelm Cederfeld de Simonsen (10. juli 1777 på Erholm – 5. maj 1836 i Odense) var en dansk godsejer og stiftamtmand, fader til Christian Cederfeld de Simonsen.

Hans fader var kammerjunker Lorentz Christian Ernst Cederfeld de Simonsen, der 1776 havde ægtet Anne Sophie Simonsen og derved opfyldt betingelsen for at tiltræde besiddelsen af Stamhuset Erholm og Søndergårde. Han blev student 1794 (privat dimitteret), juridisk kandidat og auskultant i Rentekammeret 1798, kammerjunker 1802, amtmand over Listers og Mandals Amter 20. december 1805, stiftamtmand over Christianssands Stift samt amtmand over Nedenæs og Råbygdelagets Amter 7. maj 1810, kammerherre samme år, stiftamtmand over Lolland-Falsters Stift samt amtmand over Maribo Amt 26. november 1811 og samme år (28. januar) Ridder af Dannebrog og endelig 12. april 1814 stiftamtmand over Fyens Stift samt amtmand over Odense Amt, i hvilke embeder han døde 5. maj 1836. 1. august 1829 blev han Dannebrogsmand. Cederfeld de Simonsen var blandt de i 1832 til overvejelse om stænderindretningen indkaldte oplyste mænd. 1822 havde han efterfulgt sin fader i besiddelsen af ovennævnte stamhus.

Han blev gift 13. august 1814 på Borreby med Elisabeth Castenschiold (30. marts 1792 på Borreby – 4. september 1883 i København), datter af generalløjtnant Joachim Castenschiold til Borreby.

Kilder 
 G.L. Wad, "Cederfeld de Simonsen, Hans Vilhelm", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, III, 115, stamtavle.

Hans Wilhelm
Amtmænd fra Danmark
Amtmænd fra Norge
Jurister fra Danmark
Godsejere fra Danmark
Stiftamtmænd over Fyens Stift
Stiftamtmænd over Lolland-Falsters Stift
Personer fra Fyn
Danskere i 1800-tallet
Personer i Dansk Biografisk Leksikon
Kammerherrer fra Danmark
Riddere af Dannebrog
Teresa af Ávila

Den hellige Teresa af Ávila (født 28. marts 1515 i Ávila i Kastilien i Spanien, død 4. oktober 1582 i Alba de Tormes, Salamanca i Spanien) var en vigtig spansk mystiker, nonne og forfatter under Modreformationen. 

Hun var reformator af Karmeliterordenen, og sammen med Johannes af Korset grundlagde hun De uskoede Karmeliter.

Hun blev i 1622 helgenkåret af Pave Gregor 15. I 1970 blev hun som den første kvinde udnævnt til kirkelærer af pave Paul 6.. Hun, Katarina af Siena (1347–1380) (også udnævnt i 1970) og Teresa af Lisieux (1873–1897) (udnævnt i 1997) er de eneste kvinder med denne ærestitel.

Se også
 Den Hellige Teresas ekstase (skulptur)

Helgener fra Spanien
Kirkelærere
Kvindelige forfattere i det 16. århundrede
Spaniere i 1500-tallet
Antonio Indjai

Antonio Indjai er Guinea-Bissaus hærs stabschef. Han gennemførte 1. April 2010 et militærkup i Guinea-Bissau.

I august 2021 efterlyses Antonio Indjai af USA for sit påståede engagement i narkotikahandel. Washington tilbyder 5 millioner dollars til den, der vil anholde ham.

Referencer 

Personer fra Guinea-Bissau
Generaler
Kırklar

Kırklar (dansk: De Fyrre) er en betegnelse for fyrre hellige personer, som spiller en meget central rolle i alevismen. Blandt disse fyrre personer, findes bl.a. personer som Imam Ali og Salman al-Farisi. I alevismen består disse personer af 23 mænd og 17 kvinder.

De Fyrre indgår også i mange alevi-digte, eksempelvis i følgende digt af poeten Aşık Dertli (18. årh.):

Det er interessant, at der også findes uafhængige ahadith, som understøtter alevismens doktrin om De Fyrre, specielt det ovenstående digt, som forbinder De Fyrre med dét at være Abdal. Hvad der er endnu mere bemærkelsesværdigt er, at ét af de mere kendte former af denne hadith er berettet af Imam Ali:

Ovenstående hadith findes blandt andet i anerkendte hadith-samlinger som Imam Ahmad's Musnad (1:112).

Referencer 

Alevisme
Andre Dirrell

Andre Dirrell med kaldenavnet The Matrix (født 7. september 1983 i Flint, Michigan i USA er en amerikansk bokser, der vandt mellemvægt-bronze-medaljen ved Sommer-OL 2004.

Amatør karriere 

Southpaw Dirrell var udmærket som en amatør og vandt National Amateur Championship i mellemvægt (165 ibs) i 2003 (Broderen Anthony Dirrell vandt det i 2004 og 2005).

Karriere 
Dirrell begyndte sin professionelle karriere i 2005 og har rekorden for 19 sejre (13 KO) i 20 professionelle kampe, med en tabt kamp. Han og hans bror, Anthony Dirrell, er kendetegnet ved regelmæssigt at optræde på ESPN-kampkort.
Dirrell besejrede Curtis Stevens på HBO's Boxing After Dark i juni 2007. Han slog Anthony Hanshaw og Victor Oganov ud i KO.

Super Six 
Dirrell var en af de seks super-mellemvægt-deltagere i Showtimes Super Six World Boxing Classic-turnering sammen med Arthur Abraham, Andre Ward, Carl Froch, Mikkel Kessler og Allan Green. Hans første kamp var mod Carl Froch den 18. oktober 2009 for WBC Supermellemvægt-mesterskabet. Dirrell tabte, hvilket af mange blev betragtet  som en kontroversiel beslutning i Froch's hjemby i Nottingham, England. To af dommerne tildelte Froch kampen 115-112, mens den tredje tildelte Dirrell kampen 114-113.

Den 27. marts 2010, stod Dirrell overfor den ubesejrede og tidligere mellemvægt mester Arthur Abraham i Detroit, Michigan i USA. I fjerde runde, bankede Dirrell Abraham ned for første gang i sin karriere. I det tiende runde, gav Abraham et slag, der sendte Dirrell mod gulvet. Dirrell steg øjeblikkeligt, og dommeren fastslog det et kontroversielt "slip". Dirrell udboksede abraham hele kampen og komfortabelt foran på scorecards 97-92, 98-91, og 97-92. I den 11. runde forårsagede en glatsted i hjørnet af ringen at Dirrell gled ned på knæen med den ene handske i gulvet. Mens han sad ned, leverede Abraham et slag i Dirrells hage, en forsinket reaktion blev fulgt op af Dirrell om væltede om på jorden bevidstløs. Dommeren afgjorde ulovlige slag af Abraham – en felj, der tildelte Dirrell en sejr via diskvalifikation.

Den 7. oktober 2010 meddelte Direll, at han trådte tilbage fra Super Six-turneringen på grund af neurologiske problemer.

Eksterne henvisninger 

Boksere fra USA
Personer fra Flint (Michigan)
Totempo HvIK

Totempo HvIK var et dansk ishockeyhold, der i perioden 2007–09 fungerede som eliteoverbygning på Hvidovre Ishockey Klub, og som i sæsonerne 2007-08 og 2008-09 deltog i den bedste danske ishockeyliga, AL-Bank Ligaen. Holdet var navngivet efter hovedsponsoren, vejhjælpsfirmaet Totempo.

I sæsonen 2007-08 opnåede holdet sit bedste resultat, da det blev slået ud i kvartfinalen med 4-3 i kampe af de senere vindere af turneringen, Herning Blue Fox. Året efter kvalificerede holdet sig igen til slutspillet, men hovedspnsoren Totempo kom i økonomiske problemer og kunne ikke opfylde sine forpligtigelser over for ishockeyholdet. Det medførte, at klubben den 26. januar 2009 blev erklæret konkurs og derfor måtte trække sig fra turneringen, hvor man ellers havde kvalificeret sig til det øverste mellemspil og dermed var garanteret en plads i kvartfinalerne. Karsten Arvidsen var klubbens træner, mens Leif Thomsen var assistenttræner.

Året efter opstod en ny eliteoverbygning på Hvidovre Ishockey Klub under navnet Hvidovre Ligahockey.

Kilder / eksterne henvisninger 
 Michael Søvsø: Fra pionerånd til verdensklasse - Danmarks Ishockey Union i 60 år (Danmarks Ishockey Union, 2009).

Hvidovre
Ishockeyklubber i Danmark
Etableret i 2007
Ophørt i 2009
Anders Matthesen...vender tilbage

- 

Anders Matthesen...vender tilbage er et stand-up show af stand-up-komikeren Anders Matthesen. Anden turnerede med showet i 2009, der blev udgivet på dvd i december i 2009. Showet er optaget i januar 2009 på Det Kongelige Teater. Berlingske Tidende, Politiken, Jyllands-Posten, B.T., Børsen og Ekstra Bladet valgte at give den 5 stjerner.

Eksterne henvisninger 
 

Stand-up-comedy-shows
Anders Matthesen
Johannes Søbøtker

Johannes Søbøtker (9. august 1777 på Sankt Croix – 23. marts 1854 på Frederiksberg) var en dansk handelsmand og guvernør over øerne Sankt Jan og Sankt Thomas i Dansk Vestindien i flere perioder.

Han var søn af plantageejer og generalkrigskommissær Adam Levin Søbøtker og Susanne van Beverhoudt, blev uddannet hos De Coninck & Co. og derefter hos svigerfaderen, bankier og skibsbygger Lars Larsen (han blev gift 2. marts 1796 med Johanne Margrethe Larsen (1777-1829)). Han oprettede så sammen med faderen sit eget rederi, der sejlede på Dansk Vestindien. Fra 1796 til 1818 var han bl.a. reder for fregatten Laurentius, og 1797 og 1798 reder for Anna O'Neil og Lorentze Charlotte. 1804 blev han optaget i Christian Vilhelm Duntzfelts firma, og i 1808 var Søbøtker reder for skibene Charlotte Frederikke, Den lille Cathrine og Akilles.

Johannes Søbøtker vendte permanent tilbage til Sankt Croix i 1820 og blev konstitueret præsident på Sankt Jan med tiltrædelse 7. marts 1826, udnævnt 30. august 1825. Generalguvernøren var da Johan Frederik Bardenfleth i Christiansted.

Han var konstitueret generalguvernør under Peter von Scholtens fravær fra 11. juli 1829, fungerende generalguvernør igen i 1831-1832 og 1834-1835, blev udnævnt til vicegeneralguvernør 6. maj 1832. Han blev udpeget til guvernør 4. august 1835 og tiltrådte tjenesten 1. november 1836. Han blev afskediget 8. december 1848 efter af være fratrådt den 1. i samme måned. Han fik titel af kammerherre 1830, blev Ridder af Dannebrogordenen 1826, Dannebrogsmand og slutteligt Kommandør 1837.

Søbøtker er derudover kendt som bygherren til landstedet Øregård i Hellerup, der nu er museum. Han havde tjent godt på handelen i tiderne før Napoleonskrigene. I 1806 købte han ejendommen og lod den stadig stående hovedbygning opføre ved Joseph-Jacques Ramée, der samtidig anlagde parken. Men han havde svært ved at omstille sig til de dårlige tider efter Englandskrigene. Han fik formøblet det meste af svigerfaderens formue samt den arv, som svigerfaderen efterlod ham, 120.000 rigsdaler. Efter sin flytning til Vestindien afhændede han derfor huset i 1821.

Han er begravet på Assistens Kirkegård.

Der findes en pastel og et portrætmaleri af Søbøtker, udført af Jens Juel 1788 (Øregaard Museum). Maleri af Eliab Metcalf, ca. 1825. Akvarel formentlig forestillende Søbøtker, af Fr. von Scholten (1834, Museet for Søfart).

Søbøtkers Allé et par gader væk fra Øregårdsparken er opkaldt efter ham.

Kilder 
 Oversigt over guvernører
 Hasse Neerbek, Strøget i Hellerup, København: Nyt Nordisk Forlag Arnold Busck 1999, s. 93-95. 

Dansk Vestindiens guvernører
Danskere i 1700-tallet
Danskere i 1800-tallet
Skibsredere fra Danmark
Grosserere fra Danmark
Kammerherrer fra Danmark
Kommandører af 1. grad af Dannebrog
Personer i Dansk Biografisk Leksikon
Personer fra Sankt Croix
Personer fra Dansk Vestindien
TED (organisation)

TED er et akronym for en non-profit-organisation, der organiserer konferencer, som har til formål at udbrede "idéer, der er værd at sprede". Bogstaverne i akronymet dækker over Technology, Entertainment, Design -Teknologi, Underholdning, Design. Siden juni 2006 har foredrag fra konferencerne været frit tilgængelige på internettet under en Creative Commons licens via organisationens websted. I juli 2010 var der over 700 foredrag frit tilgængelige online; i januar 2009 var talerne blevet set over 50 millioner gange. Det tal var vokset til over 290 millioner sete taler i juli 2010, hvilket viser et voksende globalt publikum.

TED blev oprindeligt skabt i 1984 som en enkeltstående begivenhed. Fra 1990 blev konferencerne afholdt årligt i Monterey i Californien. Da TED opstod omkring Silicon Valley var fokus fra starten centreret omkring teknologi og design. Nu afholdes de amerikanske konferencer i Long Beach og Palm Springs i Californien, med flere konferencer forskellige steder i Europa og Asien, og talerne kan streames live. De behandler en stadig bredere række af emner inden for forskning og anvendelse af videnskab og kultur. Talerne får op til 18 minutter til at præsentere deres idéer på den mest opfindsomme og engagerende måde, de kan. Tidligere talere inkluderer Bill Clinton, Jane Goodall, Malcolm Gladwell, Al Gore, Gordon Brown, Richard Dawkins, Bill Gates, Googles skabere Larry Page og Sergey Brin, Jimmy Wales, såvel som mange Nobelprisvindere. TEDs nuværende formand er den britiske tidligere computerjournalist og bladudgiver Chris Anderson.

I Danmarks arrangeres konferencerne under licens af reklamebureauet Wemind.
Özlem Cekic har været inviteret til at give en international TED-talk.

Se også 
 TEDxAarhus

Referencer

Eksterne henvisninger 

 TEDs hjemmeside

Organisationer fra USA
Etableret i 1984
Üçler-Beşler-Yediler

Üçler-Beşler-Yediler (Dansk: De Tre, De Fem, De Syv) er et udtryk for nogle centrale personer i alevismen. I alevismen bruges udtrykket ofte i sammenhæng med hinanden i bl.a. digte og bønner.

De Tre (Üçler) består af Gud, Muhammed og Ali. De Fem (Beşler) består af Muhammed, Ali, Fatima, Hasan og Hussein. Men der er ikke klarhed om, hvilke personer, De Syv (Yediler) refererer til.

Et eksempel på brugen af udtrykket:

Referencer 

Islam
Alevisme
Mogens Andreassen

Professor Dr. med. Mogens Kristian Andreassen (født 11. juli 1911 på Vejløgård i Vejlø, død 7. august 2002) var en dansk kirurg. Han blev student fra Herlufsholm 1929, overkirurg ved Rigshospitalet og professor i kirurgi ved Københavns Universitet 1963-81. Gift i 1961 med Læge Lis Andreassen født Elmholt (født 5 juni 1927- 9 juni 2013). Fik 2 børn Adam Elmholt (født 19 November 1961) og Johanne Edith Elmholt-Schjerbeck født Andreassen (født 27 April 1964) gift den 17 maj 1996 med Liselotte Elmholt-Schjerbeck.

Han var formand for Kræftens Bekæmpelse 1974-81 og formand for Rådet for Større Færdselssikkerhed. 
Mogens Andreassen skrev bl.a. "Chirurgia minor" og andre lærebøger, og udgav i 1987 sine erindinger i bogen "Blandt kirurger".

Eksterne henvisninger 
 Mogens Andreassen i Dansk Biografisk Leksikon
 

Ansatte ved Københavns Universitet
Kirurger fra Danmark
Personer i Kraks Blå Bog (afdøde)
Foreningsformænd fra Danmark
Selvbiografer fra Danmark
Faglitterære forfattere fra Danmark
Dansksprogede forfattere fra Danmark
Kommandører af Dannebrog
Erik Jensen (Krabbe)

Erik Jensen (Krabbe) (død 1376) var biskop over Odense Stift fra 1362 til sin død.

Han skal i et ærinde for Sankt Knuds Kloster have opholdt sig hos paven i Avignon, da embedet som biskop blev ledigt i 1362, og da opnået bispevielse af paven. Måske hænger det sammen med denne uregelmæssige erhvervelse af bispesædet, at han 1365 udvidede knudsbrødrenes privilegier. Der vides ellers ikke meget om hans styrelse af stiftet; derimod ved man at han deltog, med de andre rigsråder i indgåelsen af Fredsaftalen i Stralsund med Hanseforbundet i 1370.

Se også 
 Biskopper i Odense

Eksterne kilder og henvisninger 
 Efter Kristian Erslevs tekst i Dansk Biografisk Leksikon 

Biskopper over Fyens Stift
Danskere i 1300-tallet
Erik Jensen
Personer i Dansk Biografisk Leksikon
Førreformatoriske katolske biskopper fra Danmark
Iver Krabbe (rigsråd)

Iver Krabbe (død 27. april 1561) var en dansk rigsråd. Han var søn af Glob Krabbe til Østergård i Salling og Inger Fasti. 

Han nævnes første gang 1532, da der klagedes over en jagt, som han og Hans von der Wisch havde afholdt på øen Fur, og på hvilken det særlig var gået ud over bøndernes korn og kreaturer. Denne hensynsløshed var nær kommet ham dyrt at stå; thi 2 år efter blev han fanget af de oprørske bønder i Slaget ved Svenstrup og beholdt kun livet ved mellemkomst af en bonde, Jens Jepsen, der selv senere blev fritaget for halshugning, fordi han i den forgangne fejde havde reddet Iver Krabbes hals. Ved Aalborgs indtagelse blev Iver Krabbe atter fri, og snart efter træffes hans navn blandt de mest betroede lensmænds. 

1536 fik han Københavns Slot, et par år efter Krogen, 1544 blev den ombyttet med Koldinghus, som han beholdt til 1555. Desuden havde han 1538-50 Borreby Len på Sjælland; 1550 fik han Skivehus og 1560 Horns Herred i Jylland i pant, og disse panter havde han endnu ved sin død i 1561. Før 1552 havde han fået sæde i rigsrådet. Ved sit ægteskab med Magdalene Banner (5. marts 1597), datter af marsken Erik Eriksen Banner , blev han ejer af en større gård, Skovshoved ved Skive, som han gav navnet Krabbesholm og forsynede med en anselig hovedbygning; desuden ejede han sin fædrenegård Østergård. Fru Magdalene beholdt som enke Skivehus Len til 1572.

Kilder 

 

Rigsråder fra Danmark
Iver
Lensmænd fra Danmark
Godsejere fra Danmark
Danskere i 1500-tallet
Kyndeløse Sydmark

Kyndeløse Sydmark kan henvise til flere stednavne i Danmark:
 Kyndeløse Sydmark (Lejre Kommune) – by i Rye Sogn
 Kyndeløse Sydmark (Rudersdal Kommune) – bebyggelse i Nærum Sogn

nl:Kyndeløse Sydmark
Kyndeløse Sydmark (Lejre Kommune)

Kyndeløse Sydmark er en lille kyst- og sommerhusby på Midtsjælland med . Kyndeløse Sydmark er beliggende i Rye Sogn ved Isefjorden på Hornsherred tre kilometer nord for Ejby og fem kilometer vest for Kirke Hyllinge. Byen ligger 14 kilometer øst for Holbæk og 23 kilometer nordvest for Roskilde. Kyndeløse Sydmark tilhører Lejre Kommune og er beliggende i Region Sjælland.

Området blev bebygget fra 1959.

Kilder 

Byer i Lejre Kommune
Lyndby

Lyndby er en lille havneby på Midtsjælland med , beliggende i Lyndby Sogn ved Roskilde Fjord på Hornsherred fire kilometer sydøst for Kirke Hyllinge og syv kilometer nordøst for Kirke Saaby. Lyndby ligger 15 kilometer vest for Roskilde og 17 kilometer øst for Holbæk. Byen tilhører Lejre Kommune og er beliggende i Region Sjælland.

Lyndby Kirke og Lyndby Havn ligger i byen.

Kilder 

Byer i Lejre Kommune
Byer og bydele med genforeningssten
Sæby (Lejre Kommune)

Sæby er en landsby på Midtsjælland med . Sæby er beliggende i Sæby Sogn på Hornsherred to kilometer vest for Gershøj og tre kilometer øst for Kirke Hyllinge. Landsbyen ligger 18 kilometer øst for Holbæk og 20 kilometer nordvest for Roskilde. Sæby tilhører Lejre Kommune og er beliggende i Region Sjælland.

Sæby Kirke ligger i landsbyen.

Kilder 

Byer i Lejre Kommune
Kæntring

En båd er kæntret når den er tippet så meget at den ikke længere kan sejle. I Kapsejladsreglerne er kæntring defineret som når masten rører vandet, og da gælder særlige hensyn. Hvis et skib har tilstrækkeligt opdrift til at det ikke synker kan det rettes, og hvis ikke kan ligge stabilt kæntret siges det at være selvoprettende.

Skibsterminologi
Sukat

Sukat (af latin: sucus, saft) er små stykker tørret og kandiseret skal fra citrusfrugt (oftest cedrat: Citrus Medica).

Navnet sukat kan komme fra enten latin sucus, saft, eller det hebraiske סֻכּוֹת, sukkōt. Sukat indgår både i den jødiske højtid Sukkot og i før-kristne romerske forårs-fester.

Sukat er desuden en vigtig ingrediens i den traditionelle Fanø-kringle.

Se også 

Side om Cedrat frugten og hvordan den bliver til sukat:
http://eksotiskefrugter.emu.dk/frugter/cedrat.html 

Krydderier
Citrusfrugter

fr:Fruit confit
zh:蜜饯
Vester Såby

Vester Såby er en landsby på Midtsjælland med . Vester Såby er beliggende i Kirke Saaby Sogn nær Holbækmotorvejen 2,5 kilometer syd for Kirke Sonnerup, 2,5 kilometer vest for Kirke Saaby og fem kilometer nord for Kirke Hvalsø. Byen ligger 14 kilometer sydøst for Holbæk og 19 kilometer vest for Roskilde. Vester Såby tilhører Lejre Kommune og er beliggende i Region Sjælland.

Kilder 

Byer i Lejre Kommune
Martin Ottesen

Der er flere personer ved navn Martin Ottesen:
 Martin Ottesen (biokemiker) – dansk biokemiker
 Funkstar De Luxe – dansk musiker med det borgerlige navn Martin Ottesen